
86 DR.30.10.2013 

 

Jadi oleh kerana itu kos yang ditanggung oleh pemborong kekal pada RM4 dan 
bukan RM4.24. Selepas diambil kira kos campur nilai tambah itu, tidak termasuk cukai 
kerana cukai ini boleh dituntut semula. Jadi oleh kerana itu kosnya ialah RM4. Sekali lagi 
isu berkaitan dengan kadar keuntungan berapa banyak pemborong mahu meletakkan 
untung yang mahu diraih daripada produk dan barang itu. Maka dia dinyatakan kalau saya 
ambil 50%, maka tambahan yang pemborong akan lakukan ialah sebanyak RM2 ke atas 
RM4 kos asal.  Dia menjadikan harga barang itu sebanyak RM6 jadi begitulah selanjutnya.  
Jadi akhirnya cuma satu cukai sahaja. 

 Datuk Dr. Haji Abdul Latiff bin Ahmad [Mersing]:  [Bangun] 

 Timbalan Yang di-Pertua [Dato' Haji Ismail bin Haji Mohamed Said]: Ya, Yang 

Berhormat Mersing bangun. 

 Tuan Haji Zainudin bin Haji Ismail [Jelebu]: Sekejap Tuan Yang di-Pertua saya 

bagi. Akhirnya pengguna hanya membayar cukai 6% dan bukan di semua peringkat. Jadi 
harga akhir barang melalui GST ini, ditetapkan dan ditentukan oleh berapa banyak kadar 
keuntungan dan juga nilai tambah yang ditetapkan oleh peniaga-peniaga pada setiap 
peringkat. Bukan cukai yang menentukan harga itu. Terima kasih. Ya, Yang Berhormat 
Mersing. 

 Timbalan Yang di-Pertua [Dato' Haji Ismail bin Haji Mohamed Said]:  Sila Yang 

Berhormat Mersing. 

 Datuk Dr. Haji Abdul Latiff bin Ahmad [Mersing]:  Saya dengar secara teliti 

penerangan Yang Berhormat Jelebu itu dan saya tidak keliru langsung.  Sebanyak 146 
negara yang buat GST ini, adakah Yang Berhormat Jelebu setuju mereka ini tidak terkeliru? 
Ini kerana parti DAP, parti Keadilan dan juga parti PAS ini tidak ada dalam negara-negara 
mereka.   

 Tuan Haji Zainudin bin Haji Ismail [Jelebu]: Terima kasih Yang Berhormat 

Mersing.  Dia bukan keliru dia memang mengelirukan apa lagi kerana dia memang telah 
pun keliru dengan GST ini. Jadi sebab itu diajak seluruh rakyat untuk sama keliru macam 
mana mereka yang sedang keliru sekarang ini. Jadi oleh kerana itulah apabila ada rakan 
Yang Berhormat daripada parti pembangkang khususnya DAP membangkitkan rasa kecil 
hati dan menuduh kerajaan. Kononnya kerajaan ini menganaktirikan kaum Cina di negara 
ini, apabila bajet yang telah dibentangkan ini memperuntukkan RM50 juta kepada sekolah 
Cina dan semua kaum lain telah terambil.   

 Jangan salahkan kerajaan. Ini pada pandangan saya ialah kerana salah DAP 
sendiri, kerana membunuh wakil-wakil daripada parti komponen kaum Cina di dalam 
Barisan Nasional.  Oleh sebab itu mereka tidak dapat lagi memperjuangkan hak-hak 
mereka di dalam kerajaan, kerana mereka tidak diwakili secukupnya, apa lagi tidak duduk 
dalam Kabinet. Jadi kalau dahulu kerajaan mendengar dan merekalah MCA, Gerakan yang 
menjadi pejuang kepada bangsa Cina di dalam kerajaan. Sebab itu pembelaan itu diberi 
oleh kerajaan dan bukan kerana kerajaan menganaktirikan, tetapi tidak ada lagi perjuangan 
di dalam kerajaan menerusi kedudukan di dalam Kabinet. Ini salah DAP sendiri kerana 
meruntuhkan perwakilan kaum mereka di dalam Barisan Nasional.   

 Ahli-Ahli Yang Berhormat, begitulah kedudukan dengan cukai GST ini. Kerajaan 
perlu memberi perhatian kepada soal kadar keuntungan dan soal nilai tambah yang 
ditetapkan oleh setiap peringkat itu. Yang menentukan harga akhir kepada barangan dan 
juga perkhidmatan yang akan ditawarkan kepada rakyat. Jadi isu kebimbangan rakyat yang 
ditimbulkan oleh pembangkang itu terhadap GST ini tidak berasas sama sekali.  Percayalah 
menerusi GST sistem kita lebih baik, hasil akan lebih meningkat, perniagaan dan urus niaga 
akan lebih mempunyai rekod, kerana GST juga datang dengan berbagai-bagai pakej. Untuk 
mengukuhkan kesan-kesan yang mungkin dihadapi oleh memperkenalkan sistem cukai 
GST 6%.   

 Jadi kepada peguam-peguam, mereka tidak nyatakan bahawa mereka di antara 
yang mendapat keuntungan daripada GST ini. Oleh kerana cukai perkhidmatan yang 
dikenakan sebanyak 10% menuruni GST akan menjadi 6% sahaja. Akan tetapi ini tidak 
disebut oleh peguam-peguam. Apa yang disebut ialah harga dan sebagainya mungkin akan 



Jadi oleh kerana itu kos yang ditanggung oleh pemborong kekal pada RM4 dan bukan RM4.24. Selepas diambil kira kos campur nilai tambah itu, tidak termasuk cukai kerana cukai ini boleh dituntut semula. Jadi oleh kerana itu kosnya ialah RM4. Sekali lagi isu berkaitan dengan kadar keuntungan berapa banyak pemborong mahu meletakkan untung yang mahu diraih daripada produk dan barang itu. Maka dia dinyatakan kalau saya ambil 50%, maka tambahan yang pemborong akan lakukan ialah sebanyak RM2 ke atas RM4 kos asal. Dia menjadikan harga barang itu sebanyak RM6 jadi begitulah selanjutnya. Jadi akhirnya cuma satu cukai sahaja. Datuk Dr. Haji Abdul Latiff bin Ahmad [Mersing]: [Bangun]. Timbalan Yang di-Pertua [Dato' Haji Ismail bin Haji Mohamed Said]: Ya, Yang. Berhormat Mersing bangun. Tuan Haji Zainudin bin Haji Ismail [Jelebu]: Sekejap Tuan Yang di-Pertua saya. bagi. Akhirnya pengguna hanya membayar cukai 6% dan bukan di semua peringkat. Jadi harga akhir barang melalui GST ini, ditetapkan dan ditentukan oleh berapa banyak kadar keuntungan dan juga nilai tambah yang ditetapkan oleh peniaga-peniaga pada setiap peringkat. Bukan cukai yang menentukan harga itu. Terima kasih. Ya, Yang Berhormat Mersing. Timbalan Yang di-Pertua [Dato' Haji Ismail bin Haji Mohamed Said]: Sila Yang. Berhormat Mersing. Datuk Dr. Haji Abdul Latiff bin Ahmad [Mersing]: Saya dengar secara teliti. penerangan Yang Berhormat Jelebu itu dan saya tidak keliru langsung. Sebanyak 146 negara yang buat GST ini, adakah Yang Berhormat Jelebu setuju mereka ini tidak terkeliru? Ini kerana parti DAP, parti Keadilan dan juga parti PAS ini tidak ada dalam negara-negara mereka. Tuan Haji Zainudin bin Haji Ismail [Jelebu]: Terima kasih Yang Berhormat. Mersing. Dia bukan keliru dia memang mengelirukan apa lagi kerana dia memang telah pun keliru dengan GST ini. Jadi sebab itu diajak seluruh rakyat untuk sama keliru macam mana mereka yang sedang keliru sekarang ini. Jadi oleh kerana itulah apabila ada rakan Yang Berhormat daripada parti pembangkang khususnya DAP membangkitkan rasa kecil hati dan menuduh kerajaan. Kononnya kerajaan ini menganaktirikan kaum Cina di negara ini, apabila bajet yang telah dibentangkan ini memperuntukkan RM50 juta kepada sekolah Cina dan semua kaum lain telah terambil. Jangan salahkan kerajaan. Ini pada pandangan saya ialah kerana salah DAP sendiri, kerana membunuh wakil-wakil daripada parti komponen kaum Cina di dalam Barisan Nasional. Oleh sebab itu mereka tidak dapat lagi memperjuangkan hak-hak mereka di dalam kerajaan, kerana mereka tidak diwakili secukupnya, apa lagi tidak duduk dalam Kabinet. Jadi kalau dahulu kerajaan mendengar dan merekalah MCA, Gerakan yang menjadi pejuang kepada bangsa Cina di dalam kerajaan. Sebab itu pembelaan itu diberi oleh kerajaan dan bukan kerana kerajaan menganaktirikan, tetapi tidak ada lagi perjuangan di dalam kerajaan menerusi kedudukan di dalam Kabinet. Ini salah DAP sendiri kerana meruntuhkan perwakilan kaum mereka di dalam Barisan Nasional. Ahli-Ahli Yang Berhormat, begitulah kedudukan dengan cukai GST ini. Kerajaan perlu memberi perhatian kepada soal kadar keuntungan dan soal nilai tambah yang ditetapkan oleh setiap peringkat itu. Yang menentukan harga akhir kepada barangan dan juga perkhidmatan yang akan ditawarkan kepada rakyat. Jadi isu kebimbangan rakyat yang ditimbulkan oleh pembangkang itu terhadap GST ini tidak berasas sama sekali. Percayalah menerusi GST sistem kita lebih baik, hasil akan lebih meningkat, perniagaan dan urus niaga akan lebih mempunyai rekod, kerana GST juga datang dengan berbagai-bagai pakej. Untuk mengukuhkan kesan-kesan yang mungkin dihadapi oleh memperkenalkan sistem cukai GST 6%. Jadi kepada peguam-peguam, mereka tidak nyatakan bahawa mereka di antara yang mendapat keuntungan daripada GST ini. Oleh kerana cukai perkhidmatan yang dikenakan sebanyak 10% menuruni GST akan menjadi 6% sahaja. Akan tetapi ini tidak disebut oleh peguam-peguam. Apa yang disebut ialah harga dan sebagainya mungkin akan.